
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 23 

26 Φεβρουάριου 1997 


Το παρόν ΦΕΚ επανεκτυπώθηκε λόγω παραλείψεων κατώ την αρχική εκτύπωαη. 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

23. Οργανισμός του Ταμείου Αρωγής Αξιωματικών Χω¬ 
ροφυλακής . 1 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνή- 
σεως αποφάσεως της Ολομέλειας της Βουλής 
«Επέκταση της από 15.11.82 απόφασης της 


Ολομέλειας της Βουλής και στους Έλληνες Βου¬ 
λευτές του Ευρωπαϊκού Κοινοβουλίου» . 2 

ΑΠΟΦΑΣΕΙΣ 

Έγκριση των Πρωτοκόλλων της 3ης και 4ης Συνόδων 
της Μικτής Ελληνο-Κυπριακής Επιτροπής Οδι¬ 
κών Μεταφορών . 3 

Επιτόκια χρηματοδότησης των πιστωτικών ιδρυμάτων 
από την Τράπεζα της Ελλάδος . 4 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Κοινω¬ 
νικής Ασφάλειας Ελλάδος - Ανατολικής Δημο¬ 
κρατίας της Ουρουγουάης και του Διοικητικού 


Κανονισμού εφαρμογής της (Αθήνα, 
15.4.1994) . 5 


Ανακοίνωση για τη θέση σε ισχύ της «Συμφωνίας με¬ 
ταξύ των Κυβερνήσεων της Ελληνικής Δημοκρα¬ 
τίας και της Ρωσικής Ομοσπονδίας για την προώ¬ 
θηση και αμοιβαία προστασία των επενδύσεων» 
(Αθήνα, 30.6.1993) . 6 

Ανακοίνωση για τη θέση σε ισχύ της «Συμφωνίας με¬ 
ταξύ των Κυβερνήσεων της Ελληνικής Δημοκρα¬ 
τίας και της Ουκρανίας για την προώθηση και 
αμοιβαία προστασία των επενδύσεων» (Κίεβο, 
1.9.1994) . 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 328/96 αρμοδιότητας 
Υπουργείου Εθνικής Παιδείας και θρησκευμά¬ 
των . 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 23 
Οργανισμός του Ταμείου Αρωγής Αξιωματικών 
Χωροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 2 του Ν. 51/1975 «περί αναδιοργανώσεως 
των δημοσίων πολιτικών υπηρεσιών» (ΦΕΚ 125Α"). 

β. Του άρθρου 6 πσρ. 5 του Ν. 2026/1992 «Ρύθμιση θε¬ 
μάτων οργάνωσης και προσωπικού της δημόσιας διοίκη¬ 
σης και άλλες διατάξεις» (ΦΕΚ 43Α), όπως τροποποιή¬ 
θηκε από το άρθρο 30, παρ. 1 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (ΦΕΚ 28Α ). 

γ. Του άρθρ. 35 παρ. 1 και 36 παρ. 15 του Ν. 2190/ 
1994. 

δ. Του άρθρ. 9 παρ. 11 εδ. τρίτο του Ν. 2266/1994 
(ΦΕΚ 218/Α) και το γεγονός ότι το εν λόγω Ν.Π.Δ.Δ. έχει 
συνολικό αριθμό οργανικών θέσεων κατώτερο των 250. 

ε) Του άρθρ. 29Α του Ν. 1558/1985 «Κυβέρνηση και 
Κυβερνητικά Όργανα* (ΦΕΚ 137Α ), που προστέθηκε με 
το άρθρ. 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλλες διατάξεις» (ΦΕΚ 154 Α ). 

ζ) Του άρθρ. 5 του Ν. 2265/1994 «Επέκταση διατάξεων 
του Ν. 1264/1983 «Για τον εκδημοκρατισμό του συνδικα¬ 
λιστικού κινήματος και την κατοχύρωση των συνδικαλιστι¬ 
κών ελευθεριών των εργαζομένων» και στο αστυνομικό 
προσωπικό της Ελληνικής Αστυνομίας και άλλες διατά¬ 
ξεις» (ΦΕΚ 209Α*). 

η) Του Π.Δ. 372/95 «Μεταφορά της ΓΓΚΑ από το 
ΥΥΠΚΑ στο Υπουργείο Εργασίας (ΦΕΚ 21ΟΑ ). 

θ) Του Π.Δ. 373/95 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημ. Διοίκησης και Αποκέντρωσης και καθο¬ 
ρισμός των αρμοδιοτήτων του» (ΦΕΚ 201 Α’). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Την αριθ. ΔΙΔΚ/1 4. 1/21566/10.10.96 κοινή από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων του Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (ΦΕΚ 932/Β/96). 

3. Την αριθ. 1107147/1239/006Α κοινή απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών (ΦΕΚ 922 Β'). 

4. Την αριθμ. 80078/4.10.1996 κοινή απόφαση του 
Πρωθυπουργού και Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924 
Β'). 

5. Το γεγονός ότι από τις διατάξεις αυτού του Διατάγμα¬ 
τος, δεν προκαλείται δαπάνη σε βάρος του προϋπολογι¬ 
σμού του Ταμείου Αρωγής Αξιωματικών Χωροφυλακής. 

6. Την 388/1996 γνωμοδότηση του Συμβουλίου της 
Επικράτειας, μετά από πρόταση των Υφυπουργών Εσωτε¬ 
ρικών, Δημόσιας Διοίκησης και Αποκέντρωσης, Οικονομι¬ 
κών και Εργασίας και Κοινωνικών Ασφαλίσεων. 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Αρωγής Αξιωματικών Χωρο¬ 
φυλακής, αποτελούν Διεύθυνση που συγκροτείται, ως 
εξής: 

1. Τμήμα Οικονομικού - Ασφάλισης - Παροχών. 

2. Τμήμα Διοικητικού. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρα¬ 
κάτω θέματα που κατανέμονται μεταξύ των Τμημάτων, ως 
εξής: 

1. Τμήμα Οικονομικού - Ασφάλισης - Παροχών 

- Μέριμνα για τη χορήγηση εφάπαξ χρηματικού βοηθή¬ 
ματος στους μετόχους του Ταμείου, σύνταξη και έλεγχος 
φύλλου υπολογισμού εφάπαξ βοηθημάτων καθώς και λοι¬ 
πών απαραίτητων δικαιολογητικών. 

- Μέριμνα για την παρακολούθηση της έγκαιρης και κα¬ 
νονικής είσπραξης των βεβαιωθέντων πάσης φύσεως 
εσόδων του Ταμείου, την τήρηση λογιστικών εγγράφων, 
την έγκαιρη και κανονική καταχώρηση αυτών στα λογι¬ 
στικά βιβλία του Ταμείου και τον έλεγχο της λογιστικής 
συμφωνίας. 

- Επιμέλεια για την τήρηση και ενημέρωση ημερολογια¬ 
κών δελτίων (συνοπτικών - αναλυτικών), την κατάρτιση και 
παρακολούθηση εκτέλεσης του ισολογισμού - απολογι¬ 
σμού, του προϋπολογισμού μετά των σχετικών εκθέσεων 
και ισοζυγίων μηνός, την παρακολούθηση και εκτέλεση 
της έγκαιρης πληρωμής των πάσης φύσεως εξόδων, οφει¬ 
λών και εν γένει δαπανών του Ταμείου, σύμφωνα με τις 
ισχύουσες κάθε φορά διατάξεις. 

- Μέριμνα για την έκδοση χρηματικών ενταλμάτων και 
εντολών πληρωμής, επιταγών κ.λπ. οικονομικών στοι¬ 
χείων και παρακολούθηση των λογαριασμών μετά του Δη¬ 
μοσίου και τρίτων, τη χορήγηση ατομικών δανείων τους δι¬ 
καιούχους, την παρακολούθηση χρεωπιστωτικών λογαρια¬ 
σμών των Τραπεζών και έλεγχος της συμφωνίας α υτών. 


- Επιμέλεια για την εκκαθάριση και πληρωμή των πάσης 
φύσεως αποδοχών και λοιπών αμοιβών του προσωπικού 
του Ταμείου και εκκαθάριση της αποζημίωσης μελών του 
Διοικητικού Συμβουλίου (Δ.Σ.), Επιτροπών, την παρακο¬ 
λούθηση της αξιοποίησης και εκμετάλλευσης της περιου¬ 
σίας του Ταμείου και την έγκαιρη είσπραξη των εσόδων 
που προέρχονται από αυτή, ελέγχοντας και την κανονικό¬ 
τητα αυτών. 

- Μέριμνα για την απόδοση φόρου μισθωτών υπηρε¬ 
σιών, φορολογίας εισοδήματος και λοιπών κρατήσεων 
υπέρ Δημοσίου, ασφαλιστικών φορέων και τρίτων, τη σύ¬ 
νταξη οικονομικών εκθέσεων και μελετών με βάση τα λο¬ 
γιστικά και στατιστικά στοιχεία για την ενημέρωση του 
Διευθυντού και Διοικητικού Συμβουλίου, πρός λήψη των 
ενδεικνυομένων υπέρ του Ταμείου και των μετόχων, μέ¬ 
τρων. 

- Μέριμνα για την προμήθεια κάθε είδους υλικού, τη 
διενέργεια διαγωνισμών προμήθειας και εξοπλισμού του 
Ταμείου, τήρηση, μελέτη και αξιοποίηση οικονομικών 
στατιστικών στοιχείων (μελετών, πινάκων), τη διαχείριση 
του ενσήμου της Ελληνικής Αστυνομίας (ΕΛ.ΑΣ.) και την 
άσκηση όλων των αρμοδιοτήτων που προβλέπονται από 
την κείμενη περί ενσήμων νομοθεσία, τις αποφάσεις του 
Υπουργείου Δημόσιας Τάξης και τις εγκυκλίους διαταγές 
του ίδιου Υπουργείου (Διεύθυνσης Οικονομικών), σχετικά 
με την εκτύπωση, διακίνηση και διαχείριση αυτού. 

Ειδικότερα: 

α) Μεριμνά για την έγκαιρη και κανονική εκτύπωση των 
απαιτουμένων ποσοτήτων κατά κλάση ενσήμων, ενεργώ¬ 
ντας σύμφωνα με τις ισχύουσες κάθε φορά περί προμη¬ 
θειών διατάξεις (ενέργεια διαγωνισμού κ.λπ.), για την κα¬ 
νονική, έγκαιρη και ασφαλή διακίνηση των αποστελλομέ- 
νων ενσήμων στις υπηρεσίες της ΕΛ.ΑΣ., σύμφωνα με τις 
ισχύουσες διατάξεις και διαταγές. 

β) Επιμελείται την έγκαιρη και κανονική παραλαβή από 
τη Διαχείριση Χρηματικού του Υπουργείου Δημόσιας Τά¬ 
ξης των επιταγών, που αφορούν την αξία του αναλωθέ- 
ντος κάθε μήνα ενσήμου απότις υπηρεσίες της ΕΛ.ΑΣ. με 
έλεγχο της συμφωνίας αυτών, την άμεση κατάθεση των 
επιταγών στην Τράπεζα και άμεση μεταφορά του χρηματι¬ 
κού ποσού στο Λογαριασμού του ενσήμου στην Τράπεζα 
της Ελλάδος. 

γ) Ενεργεί την ετήσια εκκαθάριση της διαχείρισης του 
ενσήμου και τον κανονικό και έγκαιρο καταμερισμό και 
απόδοση του καθαρού προϊόνος στα συνδικαισύχα Τα¬ 
μεία, Ταμείο Αρωγής Οπλιτών Χωροφυλακής (ΤΑΟΧ), 
Επικουρικό Ταμείο Υπαλλήλων Αστυνομίας Πόλεων 
ΕΤΥΑΠ), σύμφωνα με τις ισχύουσες, κάθε φορά διατά¬ 
ξεις, αποφάσεις και διαταγές. 

2. Τμήμα Διοικητικού 

- Μέριμνα για την παραλαβή - χαρακτηρισμό πρωτοκόλ¬ 
ληση - διακίνηση και αρχειοθέτηση αλληλογραφίας, το 
χειρισμό όλων των θεμάτων υπηρεσιακής κατάστασης του 
προσωπικού και τήρηση όλων των ατομικών φακέλων αυ¬ 
τού. 

- Επιμέλεια για τη διενέργεια αλληλογραφίας με μετό¬ 
χους, υπηρεσίες κ.λπ. διεκπεραίωση της εξερχόμενης αλ¬ 
ληλογραφίας και τήρηση των αναγκαίων βιβλίων αυτής. 
Τήρηση και ενημέρωση ατομικών μερίδων δανειοληπτών, 
δακτυλογράφηση εγγράφων, καταστάσεων και στοιχείων, 
τήρηση γενικού μητρώου μετόχων (ενεργό - εφεδρικό), 

τήρηση καρτελλών μετόχων, καθώς και τήρηση αρχείου 
μετόχων. 

- Επιμέλεια για την παραλαβή αιτήσεων μετόχων για τη 
χορήγηση εφάπαξ βοηθήματος, έλεγχο των δικαιολογητι- 
κών, καταχώρηση απαραίτητων στοιχείων στο βιβλίο προ¬ 
τεραιότητας - σειράς υποβαλλομένων αιτήσεων, τήρηοη 
του βιβλίου αυτού, έγκαιρη ειδοποίηση μετόχων για την 
παραλαβή του βοηθήματος, επίδοση ή αποστολή αποφά¬ 
σεων χορηγήσεων ή μη, βοηθημάτων στους μετόχους. 

- Εξυπηρέτηση των μετόχων και παροχή πληροφοριών 
προς αυτούς. Παραλαβή υποβαλλομένων ενστάσεων κατ’ 
αποφάσεων του Διευθυντού του Ταμείου. 

- Μέριμνα για την παραλαβή και παρακολούθηση πα¬ 
ντός είδους δικογράφων {προσφυγών, αγωγών και λοιπών 
ενδίκων μέσων) των μετόχων του Ταμείου κατ’ αλλήλων 
και κατά τρίτων ενώπιον των Δικαστηρίων και την αντιμε¬ 
τώπιση με εμπρόθεσμες νόμιμες ενέργειες για την προά¬ 
σπιση των συμφερόντων του Ταμείου δια της δικαστικής 
οδού. 

- Μέριμνα για την καλή συντήρηση των εγκαταστάσεων 
των υπηρεσιών του Ταμείου και του εξοπλισμού αυτών, 
την καθαριότητα και την ασφάλεια του Ταμείου, την επι¬ 
μέλεια για την καλύτερη επιλογή και εφαρμογή των καταλ¬ 
λήλων προγραμμάτων Ηλεκτρονικών Υπολογιστών και μη¬ 
χανογραφικού αρχείου. 

- Επιμέλεια για τη σωστή συντήρηση του μηχανογραφι¬ 
κού εξοπλισμού και εισηγήσεις στο Διευθυντή για κάθε 
θέμα που αφορά τον εκσυγχρονισμό των μεθόδων μηχα¬ 
νογραφικών συστημάτων και της σωστής λειτουργίας των 
προγραμμάτων. 

Άρθρο 3 

Διάρθρωση θέσεων 

Οι θέσεις του Ταμείου Αρωγής Αξιωματικών Χωροφυ¬ 
λακής, διαρθρώνονται κατά κατηγορία και κλάδο, ως εξής: 

ΜΟΝΙΜΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, θέσεις δύο (2). 

2) ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, θέσεις δύο (2). 

3) ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, θέσεις τέσσερις (4). 

Προσόντα διορισμού για την πλήρωση των παραπάνω 
θέσεων προσωπικού στον εισαγωγικό βαθμό, ορίζονται τα 
προβλεπόμενα από το Π.Δ. 194/1988 (ΦΕΚ 84 Α'). 

ΛΟΙΠΟ ΠΡΟΣΩΠΙΚΟ 

Μία (1) θέση καθαρίστριας με σχέση εργασίας ιδιωτ. δι¬ 
καίου αορίστου χρόνου. 

Άρθρο 4 

Προϊστάμενοι Υπηρεσιών 

Της Διεύθυνσης των Υπηρεσιών Ταμείου, προΐσταται 
ανώτερος Αξιωματικός της ΕΛ.ΑΣ., με απόφαση του 
Υπουργού Δημόσιας Τάξης κατ' εφαρμογή του άρθρ. 5 
του Ν. 2265/94 {ΦΕΚ 209 Α'), ο οποίος προΐσταται όλων 
των Υπηρεσιών του Ταμείου, υπογράφει κάθε έγγραφο 
αυτού, με τον Υποδιευθυντή δε του Ταμείου επιταγές, 
χρηματικά εντάλματα, χρηματικές εντολές και γενικά 
κάθε οικονομικό στοιχείο. 

Εκδίδει τις αποφάσεις που προβλέπονται από τις διατά¬ 
ξεις της νομοθεσίας του Ταμείου και τις αποφάσεις του Ν. 
861/79. 


Εισηγείται στοΔ.Σ. του Ταμείου κάθε θέμα που ανσφέ- 
ρεται στη λειτουργία αυτού, είναι πειθαρχικός προϊστάμε¬ 
νος και ασκεί επί του προσωπικού διοικητική και πειθαρ¬ 
χική αρμοδιότητα, σύμφωνα με τις ισχύουσες κάθε φορά 
διατάξεις, ρυθμίζει την εσωτερική λειτουργία του Τα¬ 
μείου, καθορίζει με απόφαση τα επιμέρους καθήκοντα 
του προσωπικού και ασκεί κάθε άλλη αρμοδιότητα που 
προβλέπεται από την κείμενη νομοθεσία. 

Το Διευθυντή απάντα ή κωλυόμενο αναπληροί ο Υπο¬ 
διευθυντής του Ταμείου. 

-Υποδιευθυντής του Ταμείου Αρωγής Αξιωματικών 
Χωροφυλακής ορίζεται ανώτερος Αξιωματικός της ΕΛ.ΑΣ. 
κατ’ εφαρμογή του άρθρου 5 του Ν. 2265/95 (ΦΕΚ 209, 
τ.Α’) ο οποίος εκτελεί κάθε καθήκον που ήθελε ανατεθεί 
σ’ αυτόν από το Διευθυντή του Ταμείου. 

Αναπληροί το Διευθυντή απάντα ή κωλυόμενο σε όλα τα 
καθήκοντα και υποχρεώσεις του. 

Τον Υποδιευθυντή απόντα ή κωλυόμενο αναπληροί ο 
Γραμματέας του Ταμείου. 

- Γραμματέας του Ταμείου ορίζεται κατώτερος Αξιωμα¬ 
τικός ή Ανθυπαστυνόμος της ΕΛ.ΑΣ. κατ’ εφαρμογή του 
άρθρου 5 του Ν. 2265/94 (ΦΕΚ 209, τ.Α'), ο οποίος: 

Εκτελεί καθήκοντα Γραμματέως το Δ.Σ. 

Παρακολουθεί την ισχύουσα για το Ταμείο νομοθεσία 
και υποβάλλει έγγραφες εισηγήσεις για τροποποίηση, κα¬ 
τάργηση ή αναμόρφωση των διατάξεων και κωδικοποίηση 
αυτών, προς το συμφέρον του Ταμείου και των μετόχων 
του. 

Παρίσταται στις συνεδριάσεις του Δ.Σ. και συντάσσει τα 
σχετικά πρακτικά. 

Συντάσσει την ημερήσια διάταξη (πρόσκληση) συνε¬ 
δριάσεων, που υπογράφεται από τον Πρόεδρο του Δ.Σ. και 
μεριμνά για την έγκαιρη αποστολή αυτής και των εγγρά¬ 
φων εισηγήσεων για τα σοβαρότερα θέματα στα τακτικά ή 
αναπληρωματικά μέλη του Δ.Σ. κατά περίπτωση. 

Είναι υπόλογος διαχειριστής της πάγιας προκαταβο¬ 
λής. 

Εκτελεί κάθε άλλο καθήκον που ήθελε ανατεθεί σ' αυ¬ 
τόν από το Διευθυντή του Ταμείου. 

Ο Γ ραμματέας απών ή κωλυόμενος αναπληρούται με 
απόφαση του Προέδρου του Δ.Σ. του Ταμείου, στα καθή- 
κοντά του. 

- Στα τμήματα του Ταμείου προΐστανται υπάλληλοι του 
κλάδου ΠΕ Διοικητικού - Οικονομικού ή υπάλληλοι του 
κλάδου ΤΕ Διοικητικού - Λογιστικού και εν ελλείιμει υπάλ¬ 
ληλοι του κλάδου ΔΕ Διοικητικού - Λογιστικού. 

Άρθρο 5 

Κατάταξη Προσωπικού 

Οι τακτικοί υπάλληλοι του Ταμείου Αρωγής Αξιωματι¬ 
κών Χωροφυλακής που υπηρετούν κατά τη δημοσίευση 
του παρόντος κατατάσσονται σε αντίστοιχες κατά κατηγο¬ 
ρία, κλάδο ή ειδικότητα, θέσεις του άρθρου 3 του παρό¬ 
ντος. 

Άρθρο 6 

Κατσργούμενες διατάξεις 

Από τη δημοσίευση του παρόντος, καταργείται το Προ¬ 
εδρικό Διάταγμα 477/1988 «Οργανισμός του Ταμείου 
Αρωγής Αξιωματικών Χωροφυλακής» (ΦΕΚ 214Α'). 

Στον Υφυπουργό Εργασίας και Κοινωνικών Ασφαλί- 

σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 12 Φεβρουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

οι υφυπουργοί 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

ΑΝΑΣΤ. ΜΑΝΤΕΛΗΣ ΝΙΚΟΣ ΧΡΙΓΓΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

ΑΠΟΦΑΣΕΙΣ ΤΗ Σ ΟΛΟΜΕΛΕΙΑ Σ ΤΗΣ ΒΟΥΛΗΣ 

( 2 ) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Επέκταση 
της από 15.11.82 απόφασης της Ολομέλειας της Βου¬ 
λής στους Έλληνες Βουλευτές του Ευρωπαϊκού Κοινο¬ 
βουλίου». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την από την Οθ' συνεδρίαση της 13ης Φεβρουάριου 
1997 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 150 του Κανονισμού της Βουλής (Μέρος Β' 
- Προσωπικό). 

Παραγγέλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 63 παρ. 1,65 και 72 παρ. 1 του Συντάγμα¬ 
τος. 

2. Τα άρθρα 11 παρ. 4 και 120 παρ. 7 του Κανονισμού 
της Βουλή (Μέρος Α' - Κοινοβουλευτικό). 

3. Την ομόφωνη απόφαση της Ολομέλειας της Βουλής, 
που λήφθηκε στην ΚΒ’/15.11.1982 συνεδρίασή της (ΦΕΚ 
137/Α/25.11.1982), όπως τροποποιήθηκε και συμπλη¬ 
ρώθηκε μεταγενεστέρως με τις από 1.2.1988 (ΦΕΚ 40/ 
Α/5.2.88) και 11.1.1990 (ΦΕΚ 4/Α/15.1.90) όμοιες απο¬ 
φάσεις της σε συνδυασμό με τις υπ’ αριθ. 3005/1820/ 
30.6.1983 και 486/304/29.1.1990 (ΦΕΚ 
199/Α/Φ16.12.1991) αποφάσεις του Προέδρου της Βου¬ 
λής. 

4. Τις διατάξεις του άρθρου ΙΟτου Ν. 1180/1981 (ΦΕΚ 
188/Α/20.7.1981). 

5. Την κατά τη συνεδρίαση της 11.2.1997 ομόφωνη 
απόφαση της Διάσκεψης των Πρόεδρων. 

6. Την ανάγκη ενίσχυσης του έργου των ελλήνων Ευρω¬ 
βουλευτών. 


7. Τις γραμμένες τον Προϋπολογισμό της Βουλής πι¬ 
στώσεις, αποφασίζει ομόφωνα: 

1. Οι διατάξεις της από 15.11.1982 απόφασης της 
Ολομέλειας της Βουλής, όπως τροποποιηθείσες και συ- 
μπληρωθείσες ισχύουν σήμερα για τους βουλευτές του 
Εθνικού Κοινοβουλίου, επεκτείνονται με τους ίδιυς περιο¬ 
ρισμούς και υποχρεώσεις από της δημοσιεύσεως της πα- 
ρούσης και στους έλληνες βουλευτές του Ευρωπαϊκού 
Κονοβουλίου, για τη γραμματειακή υποστήριξή του έργου 
τους αποκλειστικά στην Ελλάδα. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 17 Φεβρουάριου 1997 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

- *- 

Α ΠΟΦΑΣΕΙ Σ 

Αριθ. Φ.05440/2/ΑΣ 64/Μ.3895-4662 (3) 

Έγκριση των Πρωτοκόλλων της 3ης και 4ης Συνόδων της 
Μικτής Ελληνο-Κυπριακής Επιτροπής Οδικών Μετα¬ 
φορών. 

ΟΙ ΥΠΟΥΡΓΟΙ 
ΕΞΩΤΕΡΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της Συμφωνίας Διεθνών Οδικών Μετα¬ 
φορών Ελλάδος - Κύπρου που υπογράφηκε στην Αθήνα 
στις 1.2.1978 και κυρώθηκε με τον υπ’ αριθ. 871/1979 
Νόμο που δημοσιεύθηκε στο υπ' αριθ. 40 Φύλλο της Εφη- 
μερίδος της Κυβερνήσεως, τεύχος Α’ της 3ης Μαρτίου 
1979 και συγκεκριμένα του άρθρου 13/2 αυτής, με το 
οποίο συνιστάται Μικτή Επιτροπή για την εξέταση της 
εφαρμογής της παραπάνω συμφωνίας. 

2. Τη διάταξη του δευτέρου άρθρου του υπ’ αριθ. 871 / 
1979 Νόμου με τον οποίο παρέχεται η δυνατότητα εγκρί- 
σεως με κοινή απόφαση των αρμοδίων Υπουργών των 
Πρωτοκόλλων - Πρακτικών που καταρτίζονται από την Μι¬ 
κτή Επιτροπή. 

3. Το περιεχόμενο των υπό έγκριση Πρωτοκόλλων, απο¬ 
φασίζουμε: 

Εγκρίνουμε ως έχουν και στο ούνολό τους τα Πρωτό¬ 
κολλα της 3ης και 4ης Συνόδων της Μικτής Ελληνο¬ 
κυπριακής Επιτροπής Οδικών Μεταφορών και υπογράφη- 
καν στη Λευκωσία στις 16.2.1990 και Αθήνα 5.11.1996 
αντίστοιχα των οποίων τα κείμενα σε πρωτότυπα στην Ελ¬ 
ληνική γλώσσα έχουν ως εξής: 

Αθήνα, 11 Φεβρουάριου 1997 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΓΪΚΟΙΝΩΝΙΩΝ 

ΘΕΟΔΩΡΟΣ ΠΑΓΚΑΛΟΣ ΧΑΡΑΛΑΜΠΟΣ ΚΑΣΤΑΝΙΔΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


319 


ΠΡΩΤΟΚΟΛΛΟ 

Της 3ης Συνόδου της Μικτής Επιτροπής Οδικών Μεταφο¬ 
ρών, που πραγματοποιήθηκε τη 16η Φεβρουάριου 
1990, στη Λευκωσία, σύμφωνα με το άρθρο 13, παρ. 2 
της μεταξύ Ελλάδας και Κύπρου Συμφωνίας Διεθνών 
Οδικών Μεταφορών. 


Έλαβαν μέρος: 

ΕΛΛΗΝΙΚΗ 

ΑΝΤΙΠΡΟΣΩΠΕΙΑ 


Γιάννης Μπέλτσιος 

Γιάννης Φωτόπουλος 

Γιάννης Τσακαλάκης 

Ελισάβετ Παπαδαυίδ 
Γ εώργιος Χατζημιχελόκης 

Παναγιώτης Νικολάρος 


-Γενικός Γραμματέας Υπουργείου 
Μεταφορών και Επικοινωνιών. 

- Πρέσβης της Ελληνικής Δημοκρα¬ 
τίας στην Κύπρο. 

-Διευθυντής Διεύθυνσης Εμπορευ- 
ματικών Μεταφορών. 

- Σύμβουλος Υπουργού Μεταφορών. 

- Πρώτος Γραμματέας Ελληνικής 
Πρεσβείας. 

- Πρόεδρος Ομοσπονδίας Φορτηγών 
Αυτοκινήτων Ελλάδα (ΟΦΑΕ). 


ΚΥΠΡΙΑΚΗ 

ΑΝΤΙΠΡΟΣΩΠΕΙΑ 


Νίκος Συμεωνίδης 
Αχιλλέας Πατζηνάκος 

Ανδρέας Αναστασιάδης 
Κωνσταντίνος Ηλιάδης 
Τούλα Κολοκασίδου 
Αντωνάκης Αθανασίου 


-Γενικός Διευθυντής Υπουργείου 
Συγκοινωνιών και Έργων. 

- Πρώτος Διοικητικός Λειτουργός, 
Υπουργείο Συγκοινωνιών και Έρ¬ 
γων 

-Διευθυντής Τμήματος Οδικών Με¬ 
ταφορών. 

-Ακόλουθος Υπουργείου Εξωτερι¬ 
κών. 

- Διοικητικός Λειτουργός, Υπουργείο 
Συγκοινωνιών και Έργων. 

-Ανώτερος Ελεγκτής Μεταφορών, 
Τμήμα Οδικών Μεταφορών. 


ΠΑΡΑΚΑΘΗΜΕΝΟΙ 

Ανδρέας Παπσδόπουλος - Γ ενικός Γ ραμματέας Συνδέσμου 
Διεθνών Οδικών Μεταφορών. 
Κυριάκος Τ ιμοθέου - Γ ενικός Γ ραμματέας ΠΕΕΑ. 

ι δύο αντιπροσωπείες αντάλλαξαν πληροφορίες και 
στοιχεία, σχετικά με τη διενέργεια των οδικών εμπορευ- 
ματικών μεταφορών από τους μεταφορείς των δύο χωρών 
και προχώρησαν σε μια γενικότερη ανταλλαγή απόψεων 
πάνω στις δυνατότητες και τις προϋποθέσεις ανάπτυξης 
των μεταφορών αυτών. 

Επισήμαναν με ικανοποίηση ότι θετικό βήμα προς την 
κατεύθυνση αυτή αποτελεί η υπογραφή της νέας Συμφω¬ 
νίας για την τροποποίηση της αρχικής του 1978, με την 
οποία (νέα Συμφωνία) καταργείται το καθεστώς αδειών 
και ποσοστώσεων στις διμερείς και ΤΠΑΝ3ΙΤ διεθνείς οδι¬ 
κές εμπορευματικές μεταφορές που πραγματοποιούν οι 
μεταφορείς των δύο χωρών και υπογράμμισαν ότι η ρύθ¬ 
μιση αυτή αποτελεί φυσική εξέλιξη στις αδελφικές σχέ¬ 
σεις μεταξύ των δύο χωρών. 

Ακολούθως εξετάστηκε το θέμα των τριγωνικών μετα¬ 
φορών (από και προς τρίτες χώρες) το οποίο από κυπρια¬ 
κής πλευράς ανέπτυξε ο εκπρόσωπος των κυπριών μετα¬ 
φορέων. 

Ύστερα από διεξοδική συζήτηση και ανταλλαγή από¬ 


ψεων πάνω στις δυνατότητες διευκόλυνση τη μεταφορών 
αυτών, οι δύο πλευρές συμφώνησαν απόλυτα ότι βασικές 
προϋποθέσεις είναι: 

α) Η ικανοποιητική πορθμειακή σύνδεση των κυπριακών 
με τα ελληνικά λιμάνια κατά πρώτο λόγο και η βελτίωση 
της αντίστοιχης σύνδεσης των ελληνικών με τα ιταλικά λι¬ 
μάνια, που θα επιτρέψουν μια μακρόπνοη σύνδεση των 
ευρωπαϊκών αγορών με τις αγορές της Μ. Ανατολής και 

β) Η ανάπτυξη μιας πολύπλευρης συνεργασίας μεταξύ 
των κυπριών και ελλήνων μεταφορέων, που θα καταστή¬ 
σει δυνατή την ελαχιστοποίηοη του κόστους μεταφοράς 
(π.χ. αποφυγή πορθμειακής μεταφοράς ολόκληρων των 
συρμών οχημάτων), θα βελτιώσει την ανταγωνιστικότητα 
των συνεργαζόμενων κυπριών και ελλήνων μεταφορέων- 
και θα επιτρέψει την πλήρη αξιοποίηση των δυνατοτήτων 
που προσφέρουν οι αγορές της Ευρώπης και της Μ. Ανα¬ 
τολής. 

Οι δύο πλευρές διαβεβαίωσαν ότι η συνεργασία αυτή θα 
έχει την απεριόριτη κρατική υποστήριξη, με όλα τα μέτρα 
που θα χρειαστούν. 

Κατά τις εργασίες της Συνόδου επικράτησε εγκάρδιο 
κλίμα φιλίας και συνεργασίας. 

Η επόμενη Σύνοδος θα πραγματοποιηθεί στην Αθήνα. 
Οι ακριβείς ημερομηνίες θα συμφωνηθούν μέσω της δι¬ 
πλωματικής οδού. 

Το Πρωτόκολλο αυτό συντάχθηκε σε δύο αντίγραφα 
στην Ελληνική και υπογράφηκε στη Λευκωσία στις 16 Φε¬ 
βρουάριου 1990. 

Για την Για την 

Ελληνική Αντιπροσωπεία Κυπριακή Αντιπροσωπεία 
ΓΙΑΝΝΗΣ ΜΠΕΛΤΣΙΟΣ ΝΙΚΟΣ ΣΥΜΕΩΝΙΔΗΣ 


ΠΡΩΤΟΚΟΛΛΟ ΤΗΣ 4ης ΣΥΝΟΔΟΥ ΤΗΣ ΜΙΚΤΗΣ ΕΛΛΗ¬ 
ΝΟΚΥΠΡΙΑΚΗΣ ΕΠΙΤΡΟΠΗΣ ΟΔΙΚΩΝ 
ΜΕΤΑΦΟΡΩΝ 

Αθήνα, 4-5 Νοεμβρίου 1996 

Στις 4-5 Νοεμβρίου 1996 πραγματοποιήθηκε στην 
Αθήνα η 4η Σύνοδος της Μικτής Ελληνο-Κυπριακής Επι¬ 
τροπής Οδικών Μεταφορών. Επικεφαλής της Ελληνικής 
Αντιπροσωπείας ήταν ο Ιάκωβος Αβάζος, Γ ενικός Διευθυ¬ 
ντής Μεταφορών του Υπουργείου Μεταφορών και Επικοι¬ 
νωνιών και επικεφαλής της Κυπριακής Αντιπροσωπείας 
ήταν ο Ρένος Ιωαννίδης, Διευθυντής του Τμήματος Οδι¬ 
κών Μεταφορών, του Υπουργείου Συγκοινωνιών και Έρ¬ 
γων. Ο κατάλογος των μελών και των δύο Αντιπροσωπειών 
προσαρτάται στο παρόν Πρωτόκολλο, ως Παράρτημα I. 

Η ημερήσια διάταξη περιελάμβανε θέματα οδικών μετα¬ 
φορών. 

Και οι δύο πλευρές υπογράμμισαν τον πολιτικό, οικονο¬ 
μικό και στρατηγικό χαρακτήρα της διμερούς συνεργασίας 
στον τομέα των μεταφορών. 

Η Κυπριακή Αντιπροσωπεία, στο πλαίσιο της συνεργα¬ 
σίας των δύο Μερών στοντομέα των οδικών εμπορευματι- 
κών μεταφορών, εξέφροσε την επιθυμία για πλήρη ελευ¬ 
θεροποίηση των αδειών προς και από Τρίτες χώρες (τρι¬ 
γωνικές) και παρέθεσε στοιχεία που, κατά την άποψή της, 
συνηγορούν σε αυτήν την κατεύθυνση. Ακολούθως και ο 
εκπρόσωπος των Κυπρίων Μεταφορέων τόνισε την ανά¬ 
γκη περαιτέρω διεύρυνσης της συνεργασίας σε αυτόν τον 
τομέα, αφενός λόγω της αύξησης των ανταλλαγών μεταξύ 

των δύο χωρών, και αφετέρου για τη στήριξη και ανάπτυξη 
κοινοπραξιών μεταξύ μεταφορέων των δύο Μερών. 

Η Ελληνική πλευρά αναφέρθηκε στην ισχύουσα Συμφω¬ 
νία Οδικών Μεταφορών Ελλάδας - Κύπρου, η οποία καθιέ¬ 
ρωσε την ελευθεροποίηση των διμερών και τράνζιτ μετα¬ 
φορών από το καθεστώς αδειών και ποσοστώσεων, με 
πνεύμα πρωτοπόρο και φιλελεύθερο, που επέβαλαν οι άρ¬ 
ρηκτοι δεσμοί μεταξύ των δύο χωρών. 

Στη συνέχεια η Ελληνική πλευρά ανέφερε ότι η ελευθε¬ 
ροποίηση των μεταφορών προς και από Τρίτες χώρες δεν 
είναι εφικτή τουλάχιστον προς το παρόν. Οι λόγοι δε που 
επικαλέστηκε αφορούν στον κορεσμό της αγοράς οδικών 
μεταφορών από υπερπροσφορά μεταφορικών μέσων. 
Αυτό οφείλεται σε μεγάλο βαθμό στην έλλειψη ελέγχων 
εισόδου και παραμονής στην Ελλάδα φορτηγών αυτοκινή¬ 
των, που προέρχονται από Τρίτες χώρες, τα οποία «υφαρ¬ 
πάζουν» μεταφορικό έργο είτε λόγω χαμηλότερου κό¬ 
στους είτε διενεργώντας παράνομες μεταφορές. 

Για την αντιμετώπιση αυτού του προβλήματος, η Ελλη¬ 
νική πλευρά πληροφόρησε την Κυπριακή ότι έχουν δρομο¬ 
λογηθεί διαδικασίες (νομοθετική ρύθμιση κ.λπ.) προς την 
κατεύθυνση της καθιέρωσης ελέγχων νομιμότητας κυ¬ 
κλοφορίας και διενέργειας μεταφορών, από φορτηγά αυ¬ 
τοκίνητα τρίτων χωρών, με στόχο την εξυγίανση του συ¬ 
στήματος των οδικών μεταφορών. 

Στη συνέχεια ο εκπρόσωπος των Ελλήνων μεταφορέων 
εξέφρασε τη σαφή αντίθεσή του για το ενδεχόμενο πλή¬ 
ρους απελευθέρωσης του καθεστώτος των αδειών τριγω¬ 
νικών μεταφορών, επικαλούμενος αφενός με την κρίση 
που μαστίζει τον κλάδο των διεθνών μεταφορέων στην 
Ελλάδα, και αφετέρου τον αθέμιτο ανταγωνισμό που θα 
προκληθεί εξαιτίας της διαφορετικής νομοθεσίας, η 
οποία διέπει την απόκτηση αδειών κυκλοφορίας ΦΔΧ αυ¬ 
τοκινήτων διεθνών μεταφορών, μεταξύ των δύο χωρών. 

Υπό το πρίσμα αυτών των δεδομένων η Ελληνική 
πλευρά, στο πλαίσιο της εγκάρδιας και αδελφικής συνερ¬ 
γασίας μεταξύ των δύο χωρών, και παρά τις υφιστάμενες 
σήμερα δυσκολίες που αντιμετωπίζουν οι ελληνικές μετα¬ 
φορές, δήλωσε ότι συμφωνεί με τον αμοιβαίο διπλασια¬ 
σμό του αριθμού των ετησίως χορηγουμένων αδειών τρι¬ 
γωνικών μεταφορών, δηλαδή 80 αδειών αντί των 40 που 
ισχύει σήμερα. 

Επίσης η Ελληνική πλευρά δήλωσε ότι το θέμα των τρι¬ 
γωνικών μεταφορών θα επανεξετασθεί, αφού πρώτα αξιο¬ 
λογηθούν τα αποτελέσματα του συστήματος ελέγχων νο¬ 
μιμότητας κυκλοφορίας και διενέργειας διεθνών μεταφο¬ 
ρών που ήδη προαναφέρθηκαν. Η επανεξέταση του θέμα¬ 
τος με στόχο την εξεύρεση ικανοποιητικής λύσης για τις 
Κυπριακές μεταφορές, αναμένεται να γίνει κατά την επό¬ 
μενη σύνοδο της Μικτής Επιτροπής εντός του 1997. 

Η Κυπριακή πλευρά προσκάλεσε την Ελληνική πλευρά 
στην Κύπρο για την επόμενη Σύνοδο της Μικτής Επιτρο¬ 
πής Οδικών Μεταφορών. 

Οι συνομιλίες διεξήχθησαν σε εξαιρετικό κλίμα και σε 
περιβάλλον αδελφικής συνεργασίας και αμοιβαίας κατα¬ 
νόησης. 


Το παρόν Πρωτόκολλο υπεγράφη στην Αθήνα την 5η 
Νοεμβρίου 1996 σε δύο αντίγραφα, αμφότερα στην Ελλη¬ 
νική γλώσσα. 

Για την Ελληνική Αντιπροσωπεία Για την Κυπριακή Αντιπροσωπεία 
Γεν. Δ/ντής Μεταφορών Δ/ντής Τμήμ. Οδ. Μεταφορών 
ΙΑΚΩΒΟΣ ΑΒΑΖΟΣ ΡΕΝΟΣ ΙΩΑΝΝΙΔΗΣ 


ΠΑΡΑΡΤΗΜΑ I 


ΕΛΛΗΝΙΚΗ ΑΝΤΙΠΡΟΣΩΠΕΙΑ 


1. Ιάκωβος Αβάζος 

2. Θεόδωρος Τρίφυλλης 

3. Σμαράγδα Πιτένη 

4. Βασίλειος Καλλιβωκάς 

5. Ευφροσύνη Λύκου 

6. Φωτεινή Σίδα 

7. Παναγιώτης Νικαλάρας 


Γενικός Διευθυντής του Υπουργείου 
Μεταφορών και Επικοινωνιών - Επικε¬ 
φαλής της Ελληνικής Αντιπροσω¬ 
πείας 

Διευθυντής Εμπορευματικών Μετα¬ 
φορών ίδιου Υπουργείου 
Σύμβουλος του Γενικού Γραμματέα 
του Υπουργείου Μεταφορών και Επι¬ 
κοινωνιών 

Προϊστάμενος τμήματος Διεθνών Με¬ 
ταφορών του ίδιου Υουργείου 
Προ'ίσταμένη τμήματος Διεθνών Επι¬ 
βατικών Μεταφορών του ίδιου Υπουρ¬ 
γείου 

Από το τμήμα Διεθνών Εμπορευμαιπ 
κών Μεταφορών ίδιου Υπουργείου 
Γενικός Γραμματέας της Ομοσπον¬ 
δίας Φορτηγών Αυτοκινήτων Ελλάδας 
ΟΦΑΕ 


ΚΥΠΡΙΑΚΗ ΑΝΤΙΠΡΟΣΩΠΕΙΑ 


1. Ρένος Ιωαννίδης Διευθυντής Τμήματος Οδικών Μετα¬ 

φορών του Υπουργείου Συγκοινωνιών 
και Έργων - Επικεφαλής της Κυπρια¬ 
κής Αντιπροσωπείας 

2. Έλλη Βασιλειάδου Διοικητικός Λειτουργός Α' Υπουργείο 

Συγκοινωνιών και Έργων 

3. Ανδρέας Παπαδόπουλος Γενικός Γραμματέας Συνδέσμου Διε¬ 

θνών Μεταφορών 


ΠΑΡΑΡΤΗΜΑ II 
ΗΜΕΡΗΣΙΑ ΔΙΑΤΑΞΗ 

θέματα Οδικών Εμπορευματικών Μεταφορών. 
-♦- 


(4) 

Πράξη Διοικητή αριθ. 2406/14.2.97 
(Άρθρο 1 του Ν. 1266/82) 

Επιτόκια χρηματοδότησης των πιστωτικών ιδρυμάτων από 
την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το όρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) Την ΠΔ/ΤΕ 2185/24.3,93 και ειδικότερα τα Κεφ. ί 
παράγρ. 3 και Κεφ. II παράγρ. Δ. 
γ) Την ΠΔ/ΤΕ 2214/15.6.93, όπως ισχύει (τελευταία 

σχετική ΠΔ/ΤΕ 2403/17.12.96 και 2386/19.4.96). 

δ) Την εξέλιξη του πληθωρισμού καθώς και τη σκοπιμό¬ 
τητα προσαρμογής των επιτοκίων των μόνιμων χρηματο¬ 
δοτικών διευκολύνσεων των τραπεζών από την Τράπεζα 
της Ελλάδος προς τα επιτόκια παρέμβασης στη διατραπε¬ 
ζική αγορά, αποφάσισε: 

Να τροποποιήσει την ΠΔ/ΤΕ 2214/15.6.93, όπως 
ισχύει, και να καθορίσει από 17 Φεβρουάριου 1997 τα επι¬ 
τόκια των λογαριασμών που προβλέπονται στο Κεφ. I., πα- 
ράγρ. 3 και Κεφ. II παράγρ. Δ της ΠΔ/ΤΕ 2185/24.3.93, 
ως εξής: 

1. Αναπροεξόφλησης γραμματίων και συναλλαγματι¬ 
κών: 15,5% το χρόνο. 

2. Χρηματοδότησης έναντι ενεχύρου τίτλων του Ελληνι¬ 
κού Δημοσίου: 20% το χρόνο. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ.0544/15/ΑΣ 90/Μ.4338 (5) 

Ανακοίνωση για τη θέση σε ισχύ της Συμφωνίας Κοινωνι¬ 
κής Ασφάλειας Ελλάδος - Ανατολικής Δημοκρατίας 
της Ουρουγουάης και του Διοικητικού Κανονισμού 
εφαρμογής της (Αθήνα, 15.4.1994). 

Το Υπουργείο Εξωτερικών ανακοινώνει ότι η Συμφωνία 
Κοινωνικής Ασφάλειας μεταξύ των Κυβερνήσεων της Ελ¬ 
ληνικής Δημοκρατίας και της Ανατολικής Δημοκρατίας 
της Ουρουγουάης και ο Διοικητικός Κανονισμός αυτής 
που υπογράφηκαν στην Αθήνα στις 15 Απριλίου 1994 και 
κυρώθηκαν με τον υπ' αριθ. 2258/1994 Νόμο που δημο- 
σιεϋθηκε στο υπ’ αριθ. 202 Φύλλο της Εφημερίδας της 
Κυβερνήσεως τεύχος Α' της 5ης Δεκεμβρίου 1994 θα τε¬ 
θεί σε ισχύ, σύμφωνα με τη διάταξη του άρθρου 26 αυτής, 
την 1η Μαρτίου 1997. 

Αθήνα, 12 Φεβρουάριου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 
ΒΑΣΙΛΕΙΟΣ ΠΑΤΡΩΝΑΣ 

- »- 

Αριθ. Φ.0544/43/ΑΣ 88/Μ. 4262 (6) 

Ανακοίνωση για τη θέση σε ισχύ της «Συμφωνίας μεταξύ 
των Κυβερνήσεων της Ελληνικής Δημοκρατίας και της 
Ρωσικής Ομοσπονδίας για την προώθηση και αμοιβαία 
προστασία των επενδύσεων» (Αθήνα, 30.6.1993). 

Το Υπουργείο Εξωτερικών ανακοινώνει ότι στις 24 Ια¬ 


νουάριου 1997 έλαβε χώρα στη Μόσχα η ανταλλαγή των 
εγγράφων επικυρώσεως της Συμφωνίας μεταξύ των Κυ¬ 
βερνήσεων της Ελληνικής Δημοκρατίας και της Ρωσικής 
Ομοσπονδίας για την προώθηση και προστασία των επεν¬ 
δύσεων που υπογράφηκε στην Αθήνα στις 30 Ιουνίου 
1993. 

Η παραπάνω Συμφωνία η οποία κυρώθηκε με τον υπ' 
αριθ. 2248/1994 Νόμο που δημοσιεύθηκε στο υπ’ αριθ. 
187 Φύλλο της Εφημερίδας της Κυβερνήσεως τεύχος Α' 
της 10 Νοεμβρίου 1994, θα τεθεί σε ισχύ σύμφωνα με τη 
διάταξη του άρθρου 12 παράγρ. 1 αυτής, την 23η Φε¬ 
βρουάριου 1997. 

Αθήνα, 12 Φεβρουάριου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 
ΒΑΣΙΛΕΙΟΣ ΠΑΤΡΩΝΑΣ 

-*- 

Αριθ, Φ.0544/11/ΑΣ 60/Μ. 4380 (7) 

Ανακοίνωση για τη θέση σε ισχύ της «Συμφωνίας μεταξύ 
των Κυβερνήσεων της Ελληνικής Δημοκρατίας και της 
Ουκρανίας για την προώθηση και αμοιβαία προστασία 
των επενδύσεων» (Κίεβο, 1,9.1994). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Ουκρανίας για την προώθηση και αμοιβαία προστασία 
των επενδύσεων που υπογράφηκε στο Κίεβο την 1η Σε¬ 
πτεμβρίου 1994 και κυρώθηκε με τον υπ’ αριθ. 2317/ 

1995 Νόμο που δημοσιεύθηκε στο υπ’ αριθ. 125 Φύλλο 
της Εφημερίδας της Κυβερνήσεως τεύχος Α' της 19ης 
Ιουνίου 1995, τέθηκε οε ισχύ σύμφωνα με τη διάταξη του 
άρθρου 12 παράγρ. 1 αυτής, την 4η Ιανουάριου 1997. 

Αθήνα, 29 Ιανουάριου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 
ΒΑΣΙΛΕΙΟΣ ΠΑΤΡΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Π.Δ. 328/96 που δημοσιεύθηκε στο ΦΕΚ 222/τ.Α7 

1996 επιφέρονται οι εξής διορθώσεις: 

α) Στο άρθρο μόνο παρ. 1 περίπτ. α' οι θέσεις του κλά¬ 
δου ΔΕ Τεχνικών διορθώνονται από το εσφαλμένο «σε πε¬ 
νήντα (50)» στο σωστό «πενήντα δύο (52)». 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΕΕΧ 223211 ΥΡΕΤΟΚ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

! Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας ι Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πολεοδομία κτλ.) 

50Ό30 

2.500 

» 

Αναπτυξιακών Πράξεων (Τ.Α.Π.Σ.) 

25.000 

1.250 

» ! 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 » 

500 

». 

Παράρτημα (Πίνακες επιτυχόντων διαγωνισμών) 

5.000 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 

.. 

Ανώτατου Ειδικού Δικαστηρίου (Α.Ε.Δ.) 

3.000 

150 

» 

Ανωνύμων Εταιρειών & Ε.Π.Ε. 

250.000 

12.530 


Προκηρύξεων Α.Σ.Ε.Π. 

10.000 

500 

- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >· 

10.000 

η 


* Οι συνδρομές του εσωτερικού προπληρώνονται, στα Δημόσια Ταμείο που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία ταυ Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο τουΤΑ- 
ΓΙΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνοντα, δεκτά. 


Οι υπηρεσίες κοινού λειτουργούν καθημερινό από ΟΒ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















